b'\n_START_ARTICLE_\nO Bo\xc5\xbejem mestu\n_START_PARAGRAPH_\nO Bo\xc5\xbejem mestu (De civitate Dei), delo sv. Avgu\xc5\xa1tina Hiponskega, s katerim se je ukvarjal okoli 13 let, je obse\xc5\xbeno besedilo, ki bi ga lahko razdelili na dva poglavitna dela: prvi se nana\xc5\xa1a na odgovore poganom, ki so kristjane krivili za oplenjenje Rima leta 410, drugi pa preu\xc4\x8duje naravo dru\xc5\xbebe in sledi zgodovini dveh velikih skupnosti \xe2\x80\x93 zemeljske oz. posvetne in nebe\xc5\xa1ke. Pri Avgu\xc5\xa1tinovi teologiji zgodovine je poudarek na razkrivanju bo\xc5\xbejega na\xc4\x8drta, ki ima za namen stvaritev nebe\xc5\xa1kega mesta. Avgu\xc5\xa1tinova zgodovina je tako zgodovina boja dveh mest, nebe\xc5\xa1kega in posvetnega. Kar zadeva politi\xc4\x8dno misel, Avgu\xc5\xa1tin ni politi\xc4\x8dni teoretik in ne sku\xc5\xa1a podati neke optimalne ureditve dru\xc5\xbebene oblike.'